Document ID: 32011R1116

KOMISIJOS ĮGYVENDINIMO REGLAMENTAS (ES) Nr. 1116/2011
2011 m. spalio 31 d.
kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 20 straipsnį,
kadangi:
(1)
2010 m. lapkričio mėn. Jeruzalėje įvykusiame plenariniame posėdyje Kimberley proceso dalyviai priėmė sprendimą, kuriuo preliminariai pritarė, kad Svazilandas būtų įtrauktas į Kimberley proceso dalyvių sąrašą. Išsprendus tam tikrus likusius klausimus, šis pritarimas patvirtinamas Kimberley proceso sertifikavimo schemos pirmininko pareiškimu;
(2)
2011 m. gegužės 30 d. pareiškimu Kimberley proceso sertifikavimo schemos pirmininkas patvirtino, kad Svazilandas tapo Kimberley proceso dalyviu;
(3)
Reglamento (EB) Nr. 2368/2002 II priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2368/2002 II priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. spalio 31 d.

Labels: 11
5
14
7
3
18